62007CO0132
YHTEISÖJEN TUOMIOISTUIMEN TOISEN JAOSTON PUHEENJOHTAJAN MÄÄRÄYS
12 päivänä maaliskuuta 2009 (
*1
)
Asiassa C-132/07,
jossa on kyse EY 234 artiklaan perustuvasta ennakkoratkaisupyynnöstä, jonka rechtbank van koophandel te Brussel (Belgia) on esittänyt 26.2.2007 tekemällään päätöksellä, joka on saapunut yhteisöjen tuomioistuimeen, saadakseen ennakkoratkaisun asiassa
Beecham Group plc ym.
vastaan
Andacon NV,
YHTEISÖJEN TUOMIOISTUIMEN TOISEN JAOSTON PUHEENJOHTAJA,
kuultuaan julkisasiamies D. Ruiz-Jarabo Colomeria,
on antanut seuraavan
määräyksen
1
Rechtbank van koophandel te Brussel on esittänyt 26.2.2007 tekemällään päätöksellä, joka on saapunut yhteisöjen tuomioistuimeen, EY 234 artiklan mukaisesti ennakkoratkaisukysymyksiä, jotka koskevat tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä annetun neuvoston asetuksen (EY) N:o 1383/2003 (EUVL L 196, s. 7) 4 artiklan 2 kohdan, 6 artiklan ja 9 artiklan 2 ja 3 kohdan sekä tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä annetun neuvoston asetuksen (EY) N:o 1383/2003 soveltamista koskevista säännöksistä annetun komission asetuksen (EY) N:o 1891/2004 (EUVL L 328, s. 16) 9 artiklan 1 kohdan tulkintaa.
2
Pääasian kantajat kuitenkin valittivat tästä päätöksestä 16.5.2007 hof van beroep te Brusseliin (Belgia). Näin ollen menettely jatkui kansallisella tasolla tässä jälkimmäisessä tuomioistuimessa.
3
Yhteisöjen tuomioistuimeen 10.3. ja saapuneilla kirjeillä, jotka oli päivätty ja, pääasian kantajat ilmoittivat yhteisöjen tuomioistuimelle, että ne olivat tehneet sovinnon asiassa ja että näin ollen ennakkoratkaisukysymykset olivat jääneet vaille kohdetta.
4
Tämän jälkeen hof van beroep toimitti yhteisöjen tuomioistuimelle tuomion, jonka se oli antanut 9.6.2008 pääasiassa ja jossa todettiin, että asiassa oli tehty sovinto, ja määrättiin sen poistamisesta rekisteristä.
5
Tässä tilanteessa yhteisöjen tuomioistuin ilmoitti 20.11.2008 päivätyllä kirjeellä rechtbank van koophandelille, että ellei tämä vastustaisi asiaa mennessä, yhteisöjen tuomioistuin poistaisi siinä vireillä olevan asian rekisteristä.
6
Rechtbank van koophandel ei vastannut tähän kirjeeseen.
7
Tässä tilanteessa käsiteltävänä oleva asia on poistettava yhteisöjen tuomioistuimen rekisteristä.
8
Pääasian asianosaisten osalta asian käsittely yhteisöjen tuomioistuimessa on välivaihe kansallisessa tuomioistuimessa vireillä olevan asian käsittelyssä, minkä vuoksi kansallisen tuomioistuimen asiana on päättää oikeudenkäyntikulujen korvaamisesta. Oikeudenkäyntikuluja, jotka ovat aiheutuneet muille kuin näille asianosaisille huomautusten esittämisestä yhteisöjen tuomioistuimelle, ei voida määrätä korvattaviksi.
Näillä perusteilla yhteisöjen tuomioistuimen toisen jaoston puheenjohtaja on määrännyt seuraavaa:
Asia C-132/07 poistetaan yhteisöjen tuomioistuimen rekisteristä.
Annettiin Luxemburgissa 12 päivänä maaliskuuta 2009.
Kirjaaja
R. Grass
Toisen jaoston puheenjohtaja
C. W. A. Timmermans
(
*1
)	Oikeudenkäyntikieli: hollanti.